**Dragi učenci, dragi starši, pozdravljeni!**

Najprej upam, da ste vsi zdravi in da ste si v preteklih nekaj dneh vzeli kaj časa zase in za svoje družine. Kot veste, nas v prihajajočih dneh čaka pouk na daljavo. Ker v podaljšanem bivanju samega pouka ne izvajamo, temveč ga dopolnjujemo z raznimi aktivnostmi, sem se odločil, da ustvarim ta kanal, preko katerega lahko komuniciram z vami in preko katerega vam bom lahko pošiljal razne ideje o aktivnostih, ki jih namesto v podaljšanem bivanju z menoj izvajate doma (samostojno ali z vašo družino).

Ideje in predlogi, ki vam jih bom pošiljal v prihodnjih dneh, nikakor niso obvezni. Vzemite to kot izbirno. Morda vam bo kaj od predlaganega všeč in si boste z mojo pomočjo polepšali kakšen popoldne. Vaje in aktivnosti bom poskušal karseda prilagoditi delu doma. V kolikor bodo ideje ustvarjalnega tipa, bom vesel, če mi boste kakšen svoj izdelek tudi poslali (ta kanal dopušča pošiljanje slik in datotek). Dragi učenci, vaših izdelkov bom zelo vesel, ker jih že zdaj pogrešam!

V kolikor imate zame kakršnokoli vprašanje, sem vam na voljo in pripravljen pomagati. Skupaj zmoremo!

Prihajajoče dni poskusimo karseda najbolje izkoristiti. In ne pozabite - vse šolske obveznosti in naloge so nadomestljive, zdravje pa težko. Poskrbimo zanj! Prepričan sem, da bo kmalu čas, da se spet skupaj snidemo in nasmejemo v podaljšanem bivanju. Do takrat pa vam želim vse zdravje tega sveta.

Vaš učitelj podaljšanega bivanja,

Matej Maver

|  |  |
| --- | --- |
| |  | | --- | | OPB STUDENO 1. - 4. RAZRED | |

|  |
| --- |
| **PONEDELJEK**  **23.3.2020** |
| KOSILO/  OBNOVIMO BONTON | Vsak dan uporabljaj besedi kot sta HVALA in PROSIM. Z njima izraziš spoštovanje in hvaležnost. |
| SAMOSTOJNO UČENJE | Na sprehodu, vrtu ali skozi okno si izberi drevo, ki ti je najbolj všeč. Nariši ga in opiši ga. Opazuj ga vsak dan in si zapomni spremembe. Opazuj, kako bodo počasi začeli rasti popki, majhni listki ali pa bo drevo zacvetelo. Takrat dopolni svojo sliko. |
| USTVARJALNO PREŽIVLJANJE PROSTEGA ČASA | Lahko poskušaš narediti papirnato rožico.  <http://krokotak.com/2020/03/paper-flowers-6/> |
| SPROSTITVENA DEJAVNOST | Izziv: Danes naredi 20 počepov, vsak naslednji dan pa kakšnega več. Naj bo tvoj cilj, da do konca tedna narediš 50 počepov.  Poskušaj zaplesati tale ples 😊 Ko se vrnemo, ga zaplešemo skupaj.  <https://www.youtube.com/watch?v=gCzgc_RelBA> |